
Text rozhodnutia
Súd: Krajský súd Košice Spisová značka: 5Sd/24/2014 Identifikačné číslo súdneho spisu: 7014200416 Dátum vydania rozhodnutia: 04. 02. 2016 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2016:7014200416.2 Uznesenie Krajský súd v Košiciach v právnej veci navrhovateľa: I.. B. B., nar.: XX. XX. XXXX, naposledy bytom Jamník 228, E. X. XX. XX. XXXX, právny nástupcovia po poručiteľovi: 1. Y. B., I..: XX. XX. XXXX, trvale bytom V. XXX, X. F. B., I..: XX. XX. XXXX, trvale bytom tamtiež, 3. B. B., I..: XX. XX. XXXX, trvale bytom tamtiež, proti odporkyni: Sociálna poisťovňa, ústredie Bratislava, Ul. 29. augusta 8, Bratislava, v konaní o invalidnom dôchodku, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Návrhom zo dňa 03. 01. 2014 sa navrhovateľ domáhal preskúmania zákonnosti postupu a rozhodnutia odporkyne č. XXX XXX XXXX X zo dňa 06. 12. 2013, ktorým mu táto podľa ustanovenia § 70 ods. 1, § 82 a § 293ce zákona č. 461/2003 Z. z. o sociálnom poistení v znení neskorších predpisov od 31. 10. 2013 priznala invalidný dôchodok v sume 338,50 eur mesačne. Podľa ustanovenia § 82 zákona č. 461/2003 Z. z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny SR č. 329/2013 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty, bol navrhovateľovi zvýšený invalidný dôchodok od 01. 01. 2014 na sumu 346,30 eur mesačne. Tunajší súd z písomného vyjadrenia odporkyne zo dňa 22. 04. 2015 zistil, že táto po preskúmaní námietok navrhovateľom vznesených v jeho opravnom prostriedku zo dňa 03. 01. 2014, vydala zmenové rozhodnutie dňa 09. 04. 2015 č. XXX XXX XXXX X, ktorým v zmysle ustanovenia § 70 ods. 1 a § 82 a § 293ce zákona č. 461/2003 Z. z. o sociálnom poistení v znení neskorších predpisov priznala navrhovateľovi od 31. 10. 2013 invalidný dôchodok v sume 341,20 eur mesačne. Zároveň rozhodla, že nárok na invalidný dôchodok mu vznikol dňa 22. 06. 2013. Invalidný dôchodok podľa ustanovenia § 80 zákona č. 461/2003 Z. z. v znení neskorších predpisov mu bol priznaný od 31. 10. 2013. Podľa ustanovenia § 82 zákona č. 461/2003 Z. z. o sociálnom poistení v znení neskorších predpisov a § 1 opatrenia Ministerstva práce, sociálnych vecí Slovenskej republiky č. 329/2013 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty, bol navrhovateľovi od 01. 01. 2014 zvýšený invalidný dôchodok na sumu 349,00 eur mesačne. Podľa ustanovenia § 82 zákona č. 461/2003 Z. z. o sociálnom poistení v znení neskorších predpisov a § 1 opatrenia Ministerstva práce, sociálnych vecí Slovenskej republiky č. 295/2014 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty, bol navrhovateľovi od 01. 01. 2015 zvýšený invalidný dôchodok na sumu 353,60 eur mesačne. Podľa ustanovenia § 250o O. s. p. ak správny orgán, ktorého súd rozhodnutie preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že v danom prípade, vychádzajúc z vyššie uvedených skutočností, sú splnené všetky podmienky uvedené v citovanom zákonnom ustanovení, považoval súd za potrebné rozhodnúť tak, ako je to uvedené vo výrokovej časti tohto uznesenia. Súd rozhodol o trovách konania podľa ustanovenia § 146 ods.1 písm. c) O. s. p. s použitím ustanovení § 246c a § 250l ods. 2 O. s. p., v zmysle ktorých, žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach, a to písomne v dvoch vyhotoveniach. V odvolaní je potrebné popri všeobecných náležitostiach podľa § 42 ods. 3 O. s. p. uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7014200416.2 (dáta aktuálne k 26. 10. 2026). Záväzné je znenie zverejnené súdom.




